section_heading: Klupska karijera
paragraph_text: Nyokas se rukometom počeo baviti tijekom školovanja te je kao junior zajedno s bratom blizancem Olivierom nastupao za ES Montgeron i UMS Pontault-Combault HB. S njime je 2006. godine potpisao prvi profesionalni ugovor i to za Paris Handball kojeg je tada vodio Olivier Girault. U klubu je proveo šest godina nakon čega je interes za njega pokazao Montpellier Handball. Ugovor u konačnici nije potpisan jer igrač nije prošao liječnički pregled.